Euroopa Liidu Teataja L 210 , 01/08/1986 Lk 0039 - 0040

Soomekeelne eriväljaanne: Peatükk 2 Köide 4 Lk 0125

Rootsikeelne eriväljaanne: Peatükk 2 Köide 4 Lk 0125



Komisjoni määrus (EMÜ) nr 2429/86, 31. juuli 1986, määruse (EMÜ) nr 2184/86 lisas sisalduva nomenklatuuri alamrubriiki ex 16.02 B III b 1 kuuluvate lihapooltoodete ja -konservide lihasisalduse määramise menetluse kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 16. jaanuari 1969. aasta määrust (EMÜ) nr 97/69 ühise tollitariifistiku ühtseks kohaldamiseks võetavate meetmete kohta, [1] viimati muudetud määrusega (EMÜ) nr 2055/84, [2] eriti selle artiklit 3, ning arvestades, et: komisjoni 11. juuli 1986. aasta määruse (EMÜ) nr 2184/86 (milles määratakse kindlaks veise- ja vasikaliha eksporditoetused) [3] lisas esitatud nomenklatuuri ühtse kohaldamise tagamiseks tuleks vastu võtta veiseliha (välja arvatud rups ja rasv) sisaldavate pooltoodete ja konservide liigitamist käsitlevad sätted; määruse (EMÜ) nr 2184/86 lisas esitatud nomenklatuuri alamrubriikide 16.02 B III b ex 1 ex aa 11, 22, 33, 44 ning 16.02 B III b ex 1 ex bb 11, 22, 33, 44 ja 55 kohaselt liigitatakse veiseliha sisaldavad pooltooted ja konservid vastavalt liha (välja arvatud rups ja rasv) massiprotsendile; on vaja määratleda liha (välja arvatud rups ja rasv) massiprotsendi määramise menetlus; tehtud uuringute põhjal annab käesoleva määruse lisas sätestatud menetlus parimad tagatised; kuna kavandatud sätted ei ole kooskõlas ühise tollitariifistiku komitee arvamusega, on komisjon teinud nõukogule määruse (EMÜ) nr 97/69 artiklis 3 sätestatud korras ettepaneku vastuvõetavate sätete kohta; nõukogu ei ole kolme kuu jooksul pärast kõnealuse ettepaneku saamist otsust teinud, mistõttu on asjakohane, et komisjon võtab ettepandud sätted vastu määruses (EMÜ) nr 97/69 sätestatud korras, ON VASTU VÕTNUD KÄESOLEVA MÄÄRUSE: Artikkel 1 Veiseliha (välja arvatud rups ja rasv) sisaldavate ja määruse (EMÜ) nr 2184/86 lisas esitatud nomenklatuuri alamrubriikidesse 16.02 B III b ex 1 ex aa 11, 22, 33, 44 ning 16.02 B III b ex 1 ex bb 11, 22, 33, 44 ja 55 kuuluvate pooltoodete ja konservide liha massiprotsent määratakse käesoleva määruse lisas kirjeldatud menetluse kohaselt. Artikkel 2 Käesolev määrus jõustub kahekümne esimesel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 31. juuli 1986 Komisjoni nimel asepresident Cockfield [1] EÜT L 14, 21.1.1969, lk 1. [2] EÜT L 191, 19.7.1984, lk 1. [3] EÜT L 190, 12.7.1986, lk 19. -------------------------------------------------- LISA ANALÜÜSIMENETLUS Käesolevas lisas ei hõlma sõna "liha" rupsi, rasva (sealhulgas lihast endast saadud rasva) ega konte. Liha massiprotsent määratakse järgmisel menetlusel. 1. Analüüsimeetod 1.1. Analüüs tuleb teha lihapooltoote või -konservi ühtlike valikproovide põhjal. 1.2. Analüüsimeetodid on järgmised. 1.2.1. Lämmastik: liha ja lihatoodete lämmastikusisalduse määramine – ISO 937: 1978. 1.2.2. Niiskus: liha ja lihatoodete niiskusesisalduse määramine – ISO 1442: 1973. 1.2.3. Rasv: liha ja lihatoodete kogu rasvasisalduse määramine – ISO 1443: 1973. 1.2.4. Tuhk: liha ja lihatoodete tuhasisalduse määramine – ISO 936: 1978. 1.3. Eespool nimetatud ISO-standardite proovide võtmist käsitlevad nõuded ei ole käesoleva määruse kohaldamisel kohustuslikud. 2. Lihasisalduse arvutamine Lihasisaldust arvutatakse järgmise valemiga: M = NT - N × 100 NT = analüüsis määratud kogu lämmastik ( %) Nx = mujalt, kui lihast pärinev lämmastik ( %) Lämmastiku kogusisaldus määratakse punktis 1.2.1 nimetatud meetodil. Peale selle võimaldab niiskuse (1.2.2.), rasva (1.2.3.) ja tuha (1.2.4.) koguse määramine tuletada teiste koostisosade sisalduse. Mujalt kui lihast pärineva lämmastikuga (Nx) seotud paranduste tegemiseks on vaja teada iga lämmastikku sisaldava koostisosa kogust ja nende koostisosade lämmastikusisaldust. Järgmises tabelis on näidatud mitmete selliste lämmastikku sisaldavate koostisosade keskmine lämmastikusisaldus, mida võib leiduda lihapooltoodetes või -konservides. Muud kui lihatooted | Lämmastikuprotsent | Kuivikupuru | 2,0 | Kaseiin | 15,8 | Naatriumkaseinaat | 14,8 | Isoleeritud sojavalk | 14,5 | Tekstureeritud sojavalgud | 8,0 | Sojajahu | 8,0 | Naatriumglutamaat (MSG) | 8,3 | Veiseneerud | 2,7 | Veisekeel | 3,0 | Analüüsimeetodi korratavuse puhul tuleks viidata eespool nimetatud ISO-standarditele. Tulemusena võetakse arvesse vähemalt kahe määramise keskmist. --------------------------------------------------